"મુલંડમાં અમારી બે દુકાનો છે અને ભગવાનનું આપેલું ઘણું બધું છે અમારી પાસે. અમે પોતાના પૈસાથી જ આની શરૂઆત કરી. પરંતુ જેમજેમ લોકોને ખબર પડી તેમ દાન આપનારાઓની કમી ન રહી. અમારી પાસે હાલમાં કુલ 8 મહિલાઓનો સ્ટાફ છે, જે સવારથી જ લંચ બનાવવાની તૈયારીઓમાં લાગી જાય છે. રોજ અહીં 110 લોકોનું જમવાનું બને છે. સ્વાદ અને વડીલોનું સ્વાસ્થ્ય બંનેને ધ્યાનમાં રાખીને લંચ તૈયાર કરવામાં આવે છે. અમે પૂરતો પ્રયત્ન કરીએ છીએ કે તેમને પોષણયુક્ત આહાર મળે, ભોજનનું પ્રમાણ પણ એટલું હોય છે કે એક ટિફિનમાંથી બે લોકો આરામથી જમી શકે."